Impresara Anamaria Prodan (51 de ani) trăiește o nouă poveste de dragoste, de data aceasta cu boxerul român Ronald Gavril (37 de ani), care a făcut pasul cel mare și a cerut-o în căsătorie.
Conform Digisport.ro, sportivul a ales un cadru romantic pentru acest moment. Cererea în căsătorie a fost făcută în incinta hotelului Wynn Las Vegas, un stabiliment superb de cinci stele din Statele Unite ale Americii, susțin sursele digisport.ro.
Momentul a fost și filmat, apoi urcat pe Instagram, fondul sonor al clipului fiind asigurat de Celine Dion și celebrul hit al ei, "I love you".
Ronald "The Thrill" Gavril are 37 de ani și este boxer la categoria semigrea, având un palmares de 24 de victorii (19 prin KO) și 3 înfrângeri.
Averea lui, conform presei americane, e de aproximativ 5 milioane de dolari.